**Styremøte**

**Tirsdag 2. April kl. 18.00 Ormlia.**

**Oppmøte**

Odd Reidar, Vilde, Johnny, Stine O, Lilli, Stein og Lene

**Sak 4.01.24**

Møte med Gruppeledere.

**Sak 4.01.24**

Svar:

Alle gruppelederne var til stede første timen unntatt gr. for utstilling. Styret ønsker og inviterer gr. lederne noen ganger i året for å få et tettere samarbeid.

Alle nye blir henvist til gr. ledere. Dem får da info om FB sidene til de forskjellige aktivitetsgruppene samt omvisning. Er ikke gr. leder til stede, vil det være en stedfortreder som er informert om at det kommer et nytt medlem. De nye medlemmene får informasjon om hall regler, vises hvor ting skal stå og hvordan vi ønsker å ha det generelt. Hvordan treningene organiseres og at det er egentrening hvor det ønskes at en har en plan for sin trening mm.

\*Vi ønsker ikke å avise noen, men det er en stor fordel at fører/hund kan noen grunnferdigheter som å gå fot/lineføring, sitt og dekk. Føler du at du trenger mer kunnskap om å trene hund på en positiv måte kan du finne informasjon om kurs som holdes av klubbens instruktører på vår hjemmeside <https://ehk.no/kurs-1/>

**Miljøtrening / Øyvind**

NKK regelverk informeres om. Ved negativ håndtering av hund vil fører får en advarsel. Gjentas dette får fører beskjed om å forlate området.

Miljøtrening er ikke kurs. På miljøtreningene vil førere få generell informasjon/treningstips om hvordan en kan best trene sin hund i hverdagslydighet på en human og positiv måte. Temaer kan være gå pent i bånd, forbi passering, innkalling. Sosialisering av hund og turer.

Styre må ta til etterretning på sikt en arvtager. Øyvind tar et halvt år omgangen.

Vi ønsker en ny dialog med Øyvind om en stund.

Miljøtreningen på torsdager kl. 18 -19.30. Skiklubben har svart ja til at vi kan bruke parkeringen på skistadion. Styre tar kontakt med klubben igjen for å opprettholde god dialog. Dette vil gjelde til byggingen av garasjer mm på vårt område pågår.

**AG**

Ved bruk av møne og stige skal det være to stk. når det skal brukes. Alt utstyr skal tas godt vare på og ryddes tilbake til sin plass. Innkjøp av noe utstyr ble nevnt og gr. leder skulle sende en mail til styret om dette.

**LP**

Dyrevelferd informeres til nye og dem får god opplæring til hallregler og hvor utstyret skal stå mm. Godt miljø.

**RIK**

Nøye på regler og følges godt opp. Gruppa vokser og på tidligere treningstid som en har innimellom kan det være opp til 10 stk. Det er hovedsakelig vinter halvåret en ønsker mer halltid. Så fort snøen og gresset tørker trener dem ute. Dem har en bane på Råholt. Trene kun sammen med RIK gr.

**RL**

Cup kjempe bra tiltak og 26 har deltatt. Se om ikke Cupen skal gå over vår, sommer og høst og ikke på det kaldeste. Godt miljø.

**Miljømedlemsmøte 18.4**

Presentasjon av alle aktivitets gruppene kl.19 og instruktørene presenterer seg kort.

**Sak 4.02.24**

Hanne Aarethun har sendt inn sak:

Innkjøp av lisens til Online-hundetrenings Regelverkskurs i Rally Online-hundetrening selger et komplett kurs i regelverk og skilter. Lisens for bruk i hundeklubb koster 6.995 (usikker på om det er inkl eller esk mva), og er gyldig i fire år. Ved å ha dette kurset kan rallygruppen sette opp medlemskvelder hvor man velger seg ut en del av regelverket og jobber målrettet med det. Medlemskveldene kan ha påmelding gjennom [deltaker.no](http://deltaker.no/) eller vipps til kiosken ved oppmøte, og koste for eksempel 100kr - Om kurset brukes mer enn syv kvelder med ti deltakere over de neste fire årene vil klubben tjene penger på dette.

**Sak 4.02.24**

Svar:

Enstemmig vedtatt av styre. 7 stemmer.

Kurs og online kurs går på deltager.no

Påmelding via deltager.no av kr 100 kr for de som har betalt Hallavgift, og 200 kr for de som ikke har betalt hallavgift. Dette vil betale seg selv ned og mulig en fortjeneste til klubben. Det vil være 1 til 2 stk. som vil få ansvaret for å arrangere dette. Mer informasjon kommer.

**Sak 4.03.24**

Pia Pettersson har sendt inn sak:

Da jeg i sin tid påtok meg «jobben» som kioskansvarlig for klubben, innebar arbeidsoppgavene å kjøpe inn til – og drifte kiosken for torsdagstreninger (med vaktlister) og evt en sommeravslutning og årsmøte.  
Det siste året har jeg opplevd at mengden av oppgaver har eskalert og det har blitt tatt for gitt - og ikke minst forventet, at denne funksjonen også bidrar for fullt både til og på stevner, kurs og andre tilstelninger som arrangeres i klubben. Det innebærer både innkjøp, klargjøring, tilstedeværelse og bortrydding av kiosktilbud på disse tilleggsarrangementer.  
Dette ble ikke forespeilet meg da jeg sa ja til å være kioskansvarlig – og nå har det gått så langt at jeg er nødt til å sette ned foten. Jeg har en sykdom som gjør at jeg blir fort sliten, kjenner at jeg det siste halve året har gått akkord med meg selv – og det orker jeg rett og slett ikke mere. I tillegg har JEG også en hund som jeg ønsker å foreta meg ting med – hvilket er en dårlig kombinasjon med den utviklingen kioskansvaret har blitt.  
Jeg kan ha vondt for å si nei – men dette er mitt definitive NEI til oppgaver ut over det jeg opprinnelig sa ja til og påtok meg.  
Fremover vil jeg KUN ta ansvaret for kiosken som torsdagstilbud, vaktlister til denne og innkjøp ved behov. I tillegg kan jeg / vi i kioskgruppen bistå til sommeravslutning som tidligere samt innkjøp til årsmøte.  
Fremover må stevner, kurs og andre arrangementer som ønsker seg kiosk selv sørge for mannskap og de innkjøp som trengs.

**Sak 4.03.24**

Svar:

Styre har stor forståelse

Pias ansvar blir som forespurt første gangen og ønsker selv. Ved stevner og cup vil stevnekomiteen stå for innkjøpet.

**Sak 4.04.24**

Generelt spørsmål fra Gruppene:

En eller fler i Stevnekomiteen i RL gruppen lurer på om det finnes en løsning på og betale dommere og opphold for dommere til stevner. Til nå er det brukt private midler og legge ut.

**Sak 4.04.24**

Svar

Kasserer bestiller flybilletter og hotell. Kasserer har kort og betaler. Hotell sender faktura.

**Sak 4.05.24**

Sjekke opp ang underlaget I hallen pga dårlig lukt. Hvis dette blir dyrt å håndtere, klarer vi dette sammen på dugnad?

**Sak 4.05.24**

Vi tar kontakt med firma som la dekket.

**Sak 4.06.24**

Stevnekomiteen i lydighet ber om godkjennelse av styret til å kjøpe inn utstyr vi trenger for å gjennomføre lp-stevner.  
  
Neseprøver 100-150 stk. 650,-  
Blindspot 1 sett.                 195,-  
Rutepinner 1 sett.              159,-  
  
Usikker på hva frakten kommer på.  
  
Vi ber også om at klubbens førstehjelpsskrin blir fylt opp da dette bør være tilgjengelig på ormlia og på alle stevner vi holder.

**Sak 4.06.24**

Svar: Enstemmig vedtatt til innkjøp av ny Førstehjelps utstyr/koffert. Ja lp utstyr og kiltholdere til RL som skal bruke kun på stevner kan bestilles.

**Sak 4.07.24**

Hvis man ikke benytter seg av booket halltid, skal denne da slettes slik at andre får mulighet til å benytte seg av denne timen, og varsle på facebook at denne er ledig.

**Sak 4.07.24**

Svar: For at hallen skal kunne anvendes mest mulig, bør vi være flinke til å melde i fra om du får brukt tiden din eller ikke. Du kan slette halltiden din innen midnatt før den gjeldende dagen. Vi har 2 timer per uke hver. Om du er syk og det skjer etter midnatt vil denne timen være tapt. Men fint om du legger ut at timen er ledig da du ikke får trent på FB Eidsvoll hunde klubb Åpent forum.

**Sak 4.08.24**

**Økonomi**

BRA

**Sak 4.09.24**

**Post inn**

Ingen

**Sak 4.10.24**

**Eventuelt**

1. Innkjøp av ett ekstra mobilt bredbånd som kan være med ute på stevner?

Svar: En stemmet vedtatt for å investere til bruk på stevner.

1. Webmaster ber om å få arrangert et bilde av styret med hunder til nettsiden? Gjerne etter 15. mai, men om jeg ikke sender Mail om det nå kommer jeg til å glemme det!

Svar: Styret synes dette var et godt tiltak og samtykker dette.

1. Ser vedtektene på hjemmesiden ikke er blitt oppdatert siden 2020, kan dere ta en titt på de neste styremøte og sjekke at se enda stemmer, sende eventuelle endringer og oppdateringer?

Svar: Se på vedtektene mm. Vi kan ikke foreta noen endringer utenom årsmøte. Men styrets visjon for 2024 vil bli utarbeidet.

1. Valpeutstilling som skulle holdes 1 og 2 juni må dessverre avbestilles da det kolliderer med andre store arrangementer. Neste valpeutstilling holdes da i september.
2. Dropp inn for lydighetstreninger på Sansnessetera åpner vi opp for. For medlemmer kr 100 og ikke medlemmer kr. 200